สวัสดีครับคือผมเป็นหูอักเสบเจ็บมากมีไข้สูง การได้ยินลดลง เหมือนอะไรอุดตันครับ ไปพบแพทย์เฉพาะทางรักษามาหนึ่งอาทิตย์แล้วหายเจ็บแล้วครับ กลับไปตรวจอาการแพทย์บอกมีของเหลวเหนียว ๆ ตันอยู่เลยดูดออกได้ยินปกติดีแต่ผ่านมาวันเดียว กลับมาอื้ออีกเวลาส่ายหัวไปมารู้สึกเหมือนมีน้ำหรืออะไรตันอยู่เลยครับแล้วมีน้ำเหลือง ๆ ใสๆ ใหลร่วมด้วยเกิดจากอะไรครับ ควรรักษายังไงดีครับ
สวัสดีค่ะ อาการเจ็บในหู มีไข้สูง หูอื้อดังกล่าวมานั้น อาจจะนึกถึงสาเหตุเรื่องการติดเชื้อในช่องหู ไม่ว่าจะเป็นหูชั้นกลาง หูชั้นในหรือหูชั้นนอกได้มาก เชื้อก่อโรคอาจเป็นได้ทั้งเชื้อแบคทีเรีย เชื้อรา ซึ่งแพทย์จะตรวจดูจากลักษณะในช่องหู และสารคัดหลั่งที่ออกมา ควรได้รับยาฆ่าเชื้อที่ตรงกับโรคภายใต้การดูแลของแพทย์โดยหากมีหนองหรือสารคัดหลั่งอยู่เยอะ แพทย์อาจทำการดูดหูหรือดูดระบายหนองให้ร่วมด้วยหลังการดูดระบายหนองออกและกินยาแล้ว หากยังมีอาการหูอื้อ เจ็บในหู และมีสารคัดหลั่งออกมาเยอะอยู่อีก ควรกลับไปพบแพทย์เพื่อตรวจเพิ่มเติมอีกครั้ง แต่หากผ่านมาแค่ 1 วัน และยังมียาฆ่าเชื้อกินอยู่ อาจลองกินยาฆ่าเชื้อติดต่อกันดูก่อนว่าอาการทุเลาลงได้หรือไม่ ในระหว่างนี้กินยาตามแพทย์สั่ง ไม่ฉีดน้ำเข้าหูโดยตรง ไม่ใช้ไม้แคะแกะเกาในหู ระวังการกระทบกระแทก